
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 647 


28 Μαΐου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προσδιορισμός των χρεών του Οργανισμού Αστικών 


Συγκοινωνιών Αθηνών (ΟΑΣΑ). 1 

Θέση σε κυκλοφορία έντεκα νέων κλάσεων ειδικών εν¬ 
σήμων εντύπων συναλλαγματικών, γραμματίων σε 
διαταγή και συναλλαγματικών και γραμματίων σε 
διαταγή χωρίς εσωτερικό κείμενο, τρόπος διάθε¬ 
σης αυτών και άλλες ρυθμίσεις. 2 

Καθορισμός αμοιβής των μελών της Συντονιστικής 
Επιτροπής και των Ομάδων Εργασίας για την Ανα¬ 
μόρφωση του Φορολογικού Συστήματος». 3 

Συγκρότηση του Δευτεροβάθμιου Πειθαρχικού Συμ¬ 
βουλίου Εργοληπτών Δημοσίων Έργων. 4 

Συγκρότηση του Πρωτοβαθμίου Πειθαρχικού Συμβου¬ 
λίου Εργοληπτών Δημοσίων Έργων. 5 

Καθορισμός όρων αμοιβής και εργασίας των δημοσιο¬ 
γράφων που απασχολούνται σε εκδοτικές επιχει¬ 
ρήσεις περιοδικών εντύπων όλης της χώρας. 6 

Καθορισμός του αριθμού των προσλαμβανομένων 
Συνοριακών Φυλάκων από κάθε Νομό. 7 


ΑΠΟΦΑΣΕΙ Σ 

Αριθ. 2/19991/0025 (1) 

Προσδιορισμός των χρεών του Οργανισμού Αστικών 
Συγκοινωνιών Αθηνών (ΟΑΣΑ). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των παραγράφων 12, 13, 14, 16 και 17 
του άρθρου 5του Ν. 2669/18.12.1998 (ΦΕΚ283τεύχος Α'). 

2. Την αριθμ. 75/3.1.2001 επιστολή - βεβαίωση της Δη¬ 
μόσιας Οικονομικής Υπηρεσίας ΦΑΒΕ Αθηνών. 

3. Το αριθμ. 2810/ΔΕΑΟΒ/28.3.2001 έγγραφο του 
ΟΑΣΑ. 

4. Την αριθμ. 852/2001 απόφαση του Δ.Σ. του ΟΑΣΑ με 
την οποία αποδέχεται τα χρέη που αναφέρονται στην επι¬ 
στολή βεβαίωση της ΔΟΥ - ΦΑΒΕ Αθηνών. 


5. Την απόφαση του Πρωθυπουργού και Υπουργού Οι¬ 
κονομικών αριθμ. 1039386/441/Α0006 (ΦΕΚ 571/τ. Β'/ 
21.4.2000) «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών», αποφασίζουμε: 

1. Π ροσδιορίζουμετα χρέη του Οργανισμού Αστικών Συ¬ 
γκοινωνιών Αθηνών (ΟΑΣΑ) προς το Ελληνικό Δημόσιο 
από καταπτώσεις εγγυημένων δανείων που είχαν χορηγη¬ 
θεί για την αντιμετώπιση οποιονδήποτε αναγκών της Επι¬ 
χείρησης Αστικών Συγκοινωνιών (Ε.Α.Σ.) μέχρι 31.12.2000 
στο ποσό των έξι δισεκατομμυρίων εκατόν ενενήντα δύο 
εκατομμυρίων τετρακοσίων τριάντα έξι χιλιάδων εννιακο- 
σίων σαράντα πέντε (6.192.436.945) δραχμών. 

2. Προσδιορίζουμε τα χρέη του Οργανισμού Αστικών 
Συγκοινωνιών Αθηνών (ΟΑΣΑ) προς το Ελληνικό Δημόσιο 
από καταπτώσεις εγγυημένων δανείων του μέχρι 
31.12.2000 στο ποσό των τριάντα ενός δισεκατομμυρίων 
εκατόν δέκα έξι εκατομμυρίων επτακοσίων επτά χιλιάδων 
επτακοσίων δώδεκα (31.116.707.712) δραχμών, που κατά 
φορέα αντιστοιχούν ως εξής: 


ΦΟΡΕΑΣ 

ΒΕΒΑΙΩΜΕΝΑ ΚΕΦΑΛΑΙΑ 

ΗΣΑΠ 

8.098.229.465 

ΗΛΠΑΠ 

6.883.806.374 

ΟΑΣΑ 

1.000.000 

ΕΘΕΛ 

16.183.671.873 

ΣΥΝΟΛΟ 

31.116.707.712 


3. Τα χρέη του Οργανισμού Αστικών Συγκοινωνιών Αθη¬ 
νών (ΟΑΣΑ) όπως αυτά προσδιορίζονται στην παράγρα¬ 
φο 1 της παρούσας απόφασης προς το Ελληνικό Δημόσιο 
συνολικού ποσού έξι δισεκατομμυρίων εκατόν ενενήντα 
δύο εκατομμυρίων τετρακοσίων τριάντα έξι χιλιάδων εν- 
νιακοσίων σαράντα πέντε (6.192.436.945) δραχμών, δια¬ 
γράφονται και δεν αναζητούνται σύμφωνα με τις διατά¬ 
ξεις της παρ. 12 του άρθρου 5 του Ν. 2669/98. 

4. Τα χρέη του Οργανισμού Αστικών Συγκοινωνιών Αθη¬ 
νών (ΟΑΣΑ) όπως αυτά προσδιορίζονται στην παράγρα¬ 
φο 2 της παρούσας κοινής απόφασης προς το Ελληνικό 
Δημόσιο συνολικού ποσού τριάντα ενός δισεκατομμυ¬ 
ρίων εκατόν δέκα έξι εκατομμυρίων επτακοσίων επτά χι¬ 
λιάδων επτακοσίων δώδεκα (31.116.707.712) δραχμών, 
τακτοποιούνται από το Ελληνικό Δημόσιο με αντίστοιχες 
προς τα εν λόγω χρέη, αυξήσεις του μετοχικού κεφαλαί¬ 
ου και έκδοσης ίσης αξίας ονομαστικών μετοχών υπέρ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


του Ελληνικού Δημοσίου δια του ΟΑΣΑ, σύμφωνα με τις 
διατάξεις της παρ. 13 του άρθρου 5 του Ν. 2669/98. 

5. Δικαιολογητικά της διαγραφής των χρεών, αποτελεί 
η παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μάίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΔΡΥΣ ΧΡ. ΒΕΡΕΛΗΣ 

-♦- 

Αριθ. 1049194/701 /Τ & Ε.Φ. (2) 

Θέση σε κυκλοφορία έντεκα νέων κλάσεων ειδικών ενσή¬ 
μων εντύπων συναλλαγματικών, γραμματίων σε δια¬ 
ταγή και συναλλαγματικών και γραμματίων σε διαταγή 
χωρίς εσωτερικό κείμενο, τρόπος διάθεσης αυτών και 
άλλες ρυθμίσεις. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τη διάταξη της παρ. 1 του άρθρου 31 του Ν. 
2873/2000 (ΦΕΚΑ'285). 

β) Τις διατάξεις της παρ. 2 του άρθρου 9 και των πα¬ 
ραγράφων 1 και 2 του άρθρου 15ατου Προεδρικού Δια¬ 
τάγματος της 28ης Ιουλίου 1931 (ΦΕΚ Α' 239), όπως 
ισχύει. 

γ) Τη διάταξη του άρθρου 2 του Ν.Δ. 251/1973 (ΦΕΚ Α' 
334). 

δ) Τη διάταξη του άρθρου 8του Ν. 48/1975 (ΦΕΚΑΊ08). 

ε) Τη διάταξη του άρθρου 15 του Ν. 187/1943 (ΦΕΚ Α' 
156). 

στ) Την αρ. Ε 11150/1946 (ΦΕΚ Β' 183) απόφαση του 
Υπουργού Οικονομικών «περί τρόπου εκδόσεως αδειών 
λιανικής πωλήσεως χαρτοσήμου». 

ζ) Την αριθ. 1039386/441/Α0006/21.4.2000 (ΦΕΚ Β' 571) 
απόφαση του Πρωθυπουργού και του Υπουργού Οικονομι¬ 
κών, με την οποία μεταβιβάζονται αρμοδιότητεςτου Υπουρ¬ 
γού Οικονομικών στους Υφυπουργούς Οικονομικών. 

η) Τις διατάξεις του άρθρου 29Ατου Ν.1558/1985 (ΦΕΚ 
Α' 137) όπως προστέθηκε με το άρθρο 27 του Ν. 
2081/1992 (ΦΕΚ Α' 154) και αντικαταστάθηκε το πρώτο 
εδάφιο της παρ.2 με τις διατάξεις της παρ. 2 α του άρ¬ 
θρου 1 του Ν. 2469/1997 (ΦΕΚΑ'38) και τη διαπίστωση ότι 
από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

1. θέτουμε σε κυκλοφορία από 1 Ιανουάριου 2002 έν¬ 
δεκα (11) νέες κλάσεις (1η, 2η, 3η, 4η, 5η, 6η, 7η, 8η, 9η, 
10η και 11η) ειδικών ενσήμων εντύπων συναλλαγματικών, 
γραμματίων σε διαταγή και συναλλαγματικών και γραμ¬ 
ματίων σε διαταγή χωρίς εσωτερικό κείμενο, αξίας χαρ¬ 
τοσήμου των ενάμιση (1,5), τριών (3), έξι (6), εννέα (9), δώ¬ 
δεκα (12), δεκαπέντε (15), είκοσι ένα (21), είκοσι επτά 
(27), τριάντα τριών (33), τριάντα εννέα (39) και σαράντα 
πέντε (45) ΕΥΡΩ αντίστοιχα, η χρήση των οποίων είναι 
υποχρεωτική απάτην ανωτέρω ημερομηνία, αποκλεισμέ¬ 
νης της έκδοσης στην Ελλάδα συναλλαγματικών και 


γραμματίων σε διαταγή χωρίς τη χρήση των ενσήμων 
εντύπων αυτών. 

2. Καθορίζουμε τον τύπο και το περιεχόμενο των εντύ¬ 
πων αυτών ως εξής: 

Α. Διαστάσεις. 

Οι διαστάσεις, περιλαμβανομένου και του ολόγυρα 
λευκού περιθωρίου ορίζονται σε 221 X 97 χιλιοστά του μέ¬ 
τρου. 

Β. Χάρτης. 

Ο χάρτης που χρησιμοποιείται για την εκτύπωση των 
ανωτέρω ειδικών ενσήμων εντύπων είναι ειδικής κατα¬ 
σκευής και φέρει στη μάζα του υδατογράφημα αποτε- 
λούμενο από το συνδυασμό των λέξεων «ΕΛΛΗΝΙΚΟΝ 
ΔΗΜΟΣΙΟΝ» ή «ΕΛΛΗΝΙΚΗ ΔΗΜΟΚΡΑΤΙΑ» μετά γραμμο¬ 
γραφημάτων. 

Γ. Εκτύπωση. 

Η εκτύπωση των εντύπων όλωντων κατηγοριών και κλά¬ 
σεων γίνεται με τη μέθοδο ΟΦΦΣΕΤ. 

Δ. Παραστάσεις. 

I. Πρόσθια όψη. 

α) Κύρια παράσταση 

Για όλες τις κλάσεις περιλαμβάνει τα παρακάτω στοι¬ 
χεία τα οποία αποδίδονται με διαφορετικό χρώμα για κά¬ 
θε κλάση. 

αα) Το επίσημα: Αυτό περιέχει το έμβλημα του κράτους 
πλαισιούμενο από γραμμοκοσμήματα των λέξεων "ΕΛΛΗ¬ 
ΝΙΚΗ ΔΗΜΟΚΡΑΤΙΑ", την αξία κάθε κλάσης εκφραζόμενη 
σε ΕΥΡΩ και την ένδειξη "+ 20% ΟΓΑ κ.λ.π.". 

ββ) Τα πλαίσια του εντύπου, που είναι δεξιά και αριστε¬ 
ρά στις δυο κάθετες πλευρές του, αποτελούνται από θε¬ 
τικά γραμμοκοσμήματα σε όλο το πλάτος του εντύπου. 

γγ) Το κείμενο που αντιστοιχεί σε κάθε κατηγορία και 
κλάση. 

β) Ασφαλιστικό δάπεδο 

Στο κέντρο αποδίδεται παράσταση του εμβλήματος του 
κράτους περιβαλλόμενη από δίχρωμο αρνητικό γραμμο¬ 
κόσμημα. 

Ο υπόλοιπος χώρος του εντύπου καλύπτεται από μονό¬ 
χρωμο θετικό ασφαλιστικό γραμμοκόσμημα. 

II. Οπίσθια όψη. 

Αυτή φέρει τις θέσεις για οπισθογράφηση, στη δε ενδέ¬ 
κατη (11η) κλάση όλων των κατηγοριών φέρει επί πλέον 
και οδηγίες για πρόσθετη χαρτοσήμανση. 

III. Λευκή λωρίδα. 

Τα έντυπα όλωντων κατηγοριών και κλάσεων έχουν στο 
κάτω μέρος τους και στις δυο όψεις λευκή ατύπωτη λωρί¬ 
δα πλάτους δεκαοκτώ (18) χιλιοστών για τη μηχανογρα¬ 
φική επεξεργασία αυτών από τις τράπεζες. 

Ε. Απόχρωση 
I. Πρόσθια όψη 
α) Κύρια Παράσταση 

Αυτή αποδίδεται με ενιαίο χρώμα για όλες τις κλάσεις 
κάθε κατηγορίας και διαφορετικό από κατηγορία σε κα¬ 
τηγορία ως εξής: 

Κατηγορία Χρώμα 
1η Συναλλαγματικές Βαθύ πράσινο 
2η Γραμμάτια σε διαταγή Βαθύ κυανό 

3η Συναλλαγματικές και γραμμάτια σε διαταγή χωρίς 
εσωτερικό κείμενο Καστανό. 

β) Δάπεδα 

Αυτά αποδίδονται με δυο χρώματα συγγενούς απόχρω¬ 
σης, τα οποία συνδυαζόμενα παρέχουν το χρώμα του 
εντύπου που κυριαρχεί. 

Αυτό είναι ενιαίο για τις τρεις κατηγορίες κάθε κλάσης 
και διαφέρει από κλάση σε κλάση ως εξής: 

Κλάση Χρώμα που κυριαρχεί 


ΐη 

ΕΥΡΩ 

1,5 

Ιώδες 

2η 

ΕΥΡΩ 

3 

Κίτρινο 

3η 

ΕΥΡΩ 

6 

Κυανό 

4η 

ΕΥΡΩ 

9 

Καστανό 

5η 

ΕΥΡΩ 

12 

Πορτοκαλόχρουν 

6η 

ΕΥΡΩ 

15 

Πράσινο 

7η 

ΕΥΡΩ 

21 

Ερυθρό 

8η 

ΕΥΡΩ 

27 

Φαιόχρουν 

9η 

ΕΥΡΩ 

33 

Ώχρα 

10η 

ΕΥΡΩ 

39 

Πρασινοκιτρινόχρουν 

11η 

ΕΥΡΩ 

45 

Ροδόχρουν 


II. Οπίσθια όψη 


Αυτή αποδίδεται με την ίδια απόχρωση προς εκείνη της 
κύριας παράστασης της πρόσθιας όψης. 

3. Κάθε ένσημο έντυπο συναλλαγματικής, γραμματίου 
σε διαταγή και συναλλαγματικής και γραμματίου σε δια¬ 
ταγή χωρίς εσωτερικό κείμενο θα διατίθεται ανάλογα με 
την κλάση του ως εξής: 

α) Της πρώτης κλάσης του ενάμιση (1,5) ΕΥΡΩ προς 1,8 
ΕΥΡΩ, από το οποίο 1,5 ΕΥΡΩ αντιπροσωπεύει αξία τε¬ 
λών χαρτοσήμου και 0,3 ΕΥΡΩ προσαύξηση 20% υπέρ 
ΟΓΑ κ.λ.π. επί του χαρτοσήμου. 

β) Της δεύτερης κλάσης των τριών (3) ΕΥΡΩ προς 3,6 
ΕΥΡΩ, από τα οποία 3 ΕΥΡΩ αντιπροσωπεύουν αξία τε¬ 
λών χαρτοσήμου και 0,6 ΕΥΡΩ προσαύξηση 20% υπέρ 
ΟΓΑ κ.λ.π. επί του χαρτοσήμου. 

γ) Της τρίτης κλάσης των έξι (6) ΕΥΡΩ προς 7,2 ΕΥΡΩ, 
από τα οποία 6 ΕΥΡΩ αντιπροσωπεύουν αξία τελών χαρ¬ 
τοσήμου και 1,2 ΕΥΡΩ προσαύξηση 20% υπέρ ΟΓΑ κ.λ.π. 
επί του χαρτοσήμου. 

δ) Της τέταρτης κλάσης των εννέα (9) ΕΥΡΩ προς 10,8 
ΕΥΡΩ, από τα οποία 9 ΕΥΡΩ αντιπροσωπεύουν αξία τε¬ 
λών χαρτοσήμου και 1,8 ΕΥΡΩ προσαύξηση 20% υπέρ 
ΟΓΑ κ.λ.π. επί του χαρτοσήμου, 
ε) Της πέμπτης κλάσης των δώδεκα (12) ΕΥΡΩ προς 

14.4 ΕΥΡΩ, από τα οποία 12 ΕΥΡΩ αντιπροσωπεύουν αξία 
τελών χαρτοσήμου και 2,4 ΕΥΡΩ προσαύξηση 20% υπέρ 
ΟΓΑ κ.λ.π. επί του χαρτοσήμου. 

στ) Της έκτης κλάσης των δέκα πέντε (15) ΕΥΡΩ προς 
18 ΕΥΡΩ, από τα οποία 15 ΕΥΡΩ αντιπροσωπεύουν αξία 
τελών χαρτοσήμου και 3 ΕΥΡΩ προσαύξηση 20% υπέρ 
ΟΓΑ κ.λ.π. επί του χαρτοσήμου. 

ζ) Της έβδομης κλάσης των είκοσι ενός (21) ΕΥΡΩ προς 
25,2 ΕΥΡΩ, από τα οποία 21 ΕΥΡΩ αντιπροσωπεύουν αξία 
τελών χαρτοσήμου και 4,2 ΕΥΡΩ προσαύξηση 20% υπέρ 
ΟΓΑ κ.λ.π. επί του χαρτοσήμου, 
η) Της όγδοης κλάσης των είκοσι επτά (27) ΕΥΡΩ προς 

32.4 ΕΥΡΩ, από τα οποία 27 ΕΥΡΩ αντιπροσωπεύουν αξία 


τελών χαρτοσήμου και 5,4 ΕΥΡΩ προσαύξηση 20% υπέρ 
ΟΓΑ κ.λ.π. επί του χαρτοσήμου. 

θ) Της ένατης κλάσης των τριάντα τριών (33) ΕΥΡΩ 
προς 39,6 ΕΥΡΩ, από τα οποία 33 ΕΥΡΩ αντιπροσωπεύ¬ 
ουν αξία τελών χαρτοσήμου και 6,6 ΕΥΡΩ προσαύξηση 
20% υπέρ ΟΓΑ κ.λ.π. επί του χαρτοσήμου. 

ι) Της δέκατης κλάσης των τριάντα εννέα (39) ΕΥΡΩ 
προς 46,8 ΕΥΡΩ, από τα οποία 39 ΕΥΡΩ αντιπροσωπεύ¬ 
ουν αξία τελών χαρτοσήμου και 7,8 ΕΥΡΩ προσαύξηση 
20% υπέρ ΟΓΑ κ.λ.π. επί του χαρτοσήμου. 

ια) Της ενδέκατης κλάσης των σαράντα πέντε (45) ΕΥ¬ 
ΡΩ προς 54 ΕΥΡΩ, από τα οποία 45 ΕΥΡΩ αντιπροσω¬ 
πεύουν αξία τελών χαρτοσήμου και 9 ΕΥΡΩ προσαύξηση 
20% υπέρ ΟΓΑ κ.λ.π. επί του χαρτοσήμου. 

4. Η διαχείριση όλων των κλάσεων και κατηγοριών των 
ανωτέρω ειδικών ενσήμων εντύπων ανατίθεται στην Υπη¬ 
ρεσία Διαχείρισης Εντύπων και Αξιών του Δημοσίου 
(ΥΔΕΑΔ), μέσω της οποίας θα εφοδιάζονται οι Δημόσιες 
Οικονομικές Υπηρεσίες (Δ. Ο. Υ.) για την περαιτέρω διάθε¬ 
ση. 

5. Τα έντυπα όλων των κλάσεων και κατηγοριών των 
ανωτέρω ενσήμων εντύπων θα διατίθενται α) από τις Δη¬ 
μόσιες Οικονομικές Υπηρεσίες (Δ.Ο.Υ.) και β) απόταπρό- 
σωπα που είναι εφοδιασμένα με ειδική άδεια λιανικής πώ¬ 
λησης. 

Τα πρόσωπα που είναι εφοδιασμένα με σχετική άδεια 
πώλησης θα πωλούν τα ανωτέρω ειδικά ένσημα έντυπα 
με την οριζόμενη από την απόφασή μας Ε11150/1946 
(ΦΕΚ Β' 183) προμήθεια 10%, η οποία θα καταβάλλεται 
απευθείας από τους αγοραστές. 

Η προμήθεια αυτή θα καταβάλλεται στη συνολική αξία 
των διατιθέμενων ενσήμων εντύπων, δηλαδή τόσο στην 
αξίατου χαρτοσήμου, όσο και στην προσαύξηση του χαρ¬ 
τοσήμου με την υπέρ ΟΓΑ κ.λ.π. εισφορά εκ ποσοστού 
20 %. 

6. Από την ημερομηνία θέσης σε κυκλοφορία των ένδε¬ 
κα (11) νέων ως άνω κλάσεων ειδικών ενσήμων εντύπων, 
δηλαδή από 11ανουάριου 2002, αποσύρονται από την κυ¬ 
κλοφορία τα ειδικά ένσημα έντυπα των δώδεκα (12) κλά¬ 
σεων που είχαν τεθεί σε κυκλοφορία με την απόφασή μας 
1125289/6691/Δ.0014/7-12-1992 (ΦΕΚ Β' 737/18-12- 
1992). 

Αυτοί που κατέχουν ένσημα έντυπα που αποσύρονται 
από την κυκλοφορία μπορούν να προσκομίσουν αυτά σε 
οποιαδήποτε Δημόσια Οικονομική Υπηρεσία (Δ.Ο.Υ.) 
εντός δίμηνης ανατρεπτικής προθεσμίας από τη θέση σε 
κυκλοφορία των νέων ενσήμων και να τα ανταλλάξουν με 
τα νέα ένσημα έντυπα. 

Εάν παρέλθει άπρακτη η ως άνω δίμηνη ανατρεπτική 
προθεσμία, η αξίωση για ανταλλαγή παραγράφεται υπέρ 
του Δημοσίου. 

7. ΟιΔημόσιες Οικονομικές Υπηρεσίες (Δ.Ο.Υ.) μέχριτη 
λήξη της ως άνω δίμηνης προθεσμίας, θα δέχονται τα πα- 
λαιά ένσημα έντυπα, που θα προσκομίζουν σ’ αυτές για 
ανταλλαγή οι ενδιαφερόμενοι. Μετά την πάροδο της δί¬ 
μηνης προθεσμίας, μαζί με τα αδιάθετα σ’ αυτές, θα τα 
αποστείλουν στην Υπηρεσία Διαχείρισης Εντύπων και 
Αξιών του Δημοσίου (ΥΔΕΑΔ) για την καταστροφή τους 
από την Υπηρεσία αυτή. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 17 Μαΐου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 2/19422/0022 οικ. (3) 

Καθορισμός αμοιβής των μελών της Συντονιστικής Επι¬ 
τροπής και των Ομάδων Εργασίας για την Αναμόρφω¬ 
ση του Φορολογικού Συστήματος». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29α του Ν. 1558/85, όπως 
προστέθηκε με το άρθρο 27 του Ν. 2081/92 και αντικατα- 
στάθηκε με το άρθρο 1 του Ν. 2469/97 (ΦΕΚ38/Α'). 

2. Τις διατάξεις του άρθρου 34 του Ν. 1914/90, σε συν¬ 
δυασμό με τις διατάξεις του άρθρου 13 του Ν. 2346/95 
(ΦΕΚ220/Α'). 

3. Τις διατάξεις του άρθρου 19 του Ν. 1599/86 (ΦΕΚ 
75/Α'), όπως τροποποιήθηκε και κωδικοποιήθηκε με τις 
διατάξεις του Ν. 2690/99 (ΦΕΚ45/Α'). 

4. Τις διατάξειςτου άρθρου 19του Ν. 2470/97 (ΦΕΚ 40/Α'). 

5. Τις διατάξεις του άρθρου 40 του ν. 849/78, όπως συ¬ 
μπληρώθηκε με το άρθρο 8του Ν. 2129/93 (ΦΕΚ57/Α'). 

6. Την αριθμ. 1013462/177/Α0006/7.2.2001 απόφαση 
σύστασης των ανωτέρω συλλογικών οργάνων. 

7. Την αριθμ. 1014927/197/Α0006/19.2.2001 απόφαση 
συγκρότησης και ορισμού των μελών των ανωτέρω συλ¬ 
λογικών οργάνων. 

8. Την αριθμ. 2/38554/0004/23.5.2000 απόφαση μεταβί¬ 
βασης αρμοδιοτήτων και της εξουσίας να υπογράφουν 
«Με εντολή Υφυπουργού» στο Γενικό Γραμματέα Δημο¬ 
σιονομικής Πολιτικής κ.λπ. 

9. Το γεγονός ότι, απότις διατάξειςτης παρούσας από¬ 
φασης, προκαλείται δαπάνη ύψους περίπου 90.000.000 
δραχμών, η οποία βαρύνει τις πιστώσεις του Προϋπολο¬ 
γισμού Εξόδων του Υπ. Οικονομικών με Ειδ. Φορ. 23-110 
& ΚΑΕ 0515, οικ. έτους 2001, αποφασίζουμε: 

Καθορίζουμε μηνιαία αμοιβή στους συμμετέχοντες στη 
Συντονιστική Επιτροπή και στις Ομάδες Εργασίας: 
α) για τη φορολογία εισοδήματος, 
β) για τη φορολογία περιουσίας, 
γ) για τους έμμεσους φόρους, 
δ) για τους λοιπούς φόρους και 
ε) για την εφαρμογή των φορολογιών στην πράξη, για 
το από 1.3.2001 έως31.10.2001, ως εξής: 

α. Γιατον Πρόεδρο της Συντονιστικής Επιτροπής, αμοι¬ 
βή ύψους διακοσίων πενήντα χιλιάδων (250.000) δραχ¬ 
μών. 

β. Γ ια κάθε ένα έκτων μελών της Συντονιστικής Επιτρο¬ 
πής, αμοιβή ύψους διακοσίων πενήντα χιλιάδων (250.000) 
δραχμών. 

γ. Γ ια κάθε έναν έκτων Συντονιστών των Ομάδων Εργα¬ 
σίας, αμοιβή ύψους διακοσίων τριάντα χιλιάδων 
(230.000) δραχμών. 

δ. Γ ια κάθε ένα εκ των μελών των Ομάδων Εργασίας, 
αμοιβή ύψους διακοσίων τριάντα χιλιάδων (230.000) 
δραχμών. 


ε. Για κάθε ένα εκ των Ειδικών Επιστημόνων της 
Μ.Ε.Τ.Α., αμοιβή ύψους εκατόν εβδομήντα χιλιάδων 
(170.000) δραχμών. 

στ. Για κάθε ένα έκτων μελών της Γ ραμματείαςτου έρ¬ 
γου, αμοιβή ύψους εκατόν τριάντα χιλιάδων (130.000) 
δραχμών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 22 Μαΐου 2001 
Με εντολή Υφυπουργού 

Ο Γενικός Γραμματέας Δημοσιονομικής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. Δ15/οικ/2731 (4) 

Συγκρότηση του Δευτεροβάθμιου Πειθαρχικού Συμβου¬ 
λίου Εργοληπτών Δημοσίων Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 
ΕΡΓΩΝ 

Έχοντας υπόψη: 

1. Τις διατάξεις της παρ. 6 του άρθρου 15 του Ν. 
1418/1984 «Δημόσια έργα και ρυθμίσεις συναφών θεμά¬ 
των», όπως προστέθηκε με την παρ. 4 του άρθρου 4 του 
Ν. 2229/1994 «Τροποποίηση και συμπλήρωση του Ν. 
1418/1984 και άλλες διατάξεις». 

2. Τις διατάξεις του άρθρου 7του Π.Δ. 278/1999 «Άσκη¬ 
ση πειθαρχικού ελέγχου των εργοληπτών επιχειρήσεων 
και των στελεχών τους, συγκρότηση Πειθαρχικών Συμ¬ 
βουλίων στη Γ ενική Γ ραμματεία Δημοσίων Έργων του 
Υ.ΠΕ.ΧΩ.Δ.Ε. (Φ.Ε.Κ. 232/τ. Α'/3.11.1999). 

3. Την αριθ. Δ17α/10/30 Φ.2.2.1 ./23.5.2000 απόφαση 
του Πρωθυπουργού και του Υπουργού Περιβάλλοντος 
Χωροταξίας «Ανάθεση αρμοδιοτήτων Υπουργού Περι¬ 
βάλλοντος Χωροταξίας και Δημοσίων Έργων στον Υφυ¬ 
πουργό Περιβάλλοντος Χωροταξίας και Δημοσίων Έρ¬ 
γων Αθανάσιο Αλευρά (ΦΕΚ664/τ. Β724.5.2000). 

4. Τα έγγραφα αριθ. 51/2.2.2001 του ΤΕΕ, αριθ. 
327/13.2.2001 της ΠΕΔΜΗΕΔΕ, αριθ. 10993/29.1.2001 
του ΣΑΤΕ, αριθ. 671/14.2.2001 της ΠΕΔΜΕΔΕ, αριθ. 
2594/Γ/8.2.2001 του ΣΤΕΗΤ και αριθ. 1206/25.1.2001 της 
ΠΕΣΕΔΕ. 

5. Το γεγονός ότι από την έκδοση της απόφασης αυτής 
προκαλείται δαπάνη το ύψος της οποίας δεν μπορεί να 
προσδιοριστεί σε αυτό το στάδιο, αποφασίζουμε: 

Συγκροτούμε το Δευτεροβάθμιο Πειθαρχικό Συμβού¬ 
λιο Εργοληπτών Δημοσίων Έργων από τους κατωτέρω: 

1. Κλήμη Σφαέλλο μόνιμο τεχνικό υπάλληλο του κλάδου 
ΠΕ/Πολ. Μηχ/κώντης Γ.Γ.Δ.Ε. του Υ.ΠΕ.ΧΩ.Δ.Ε. με βαθ¬ 
μό Γενικό Διευθυντή, ως προέδρου, με αναπληρωτή τον 
Γεώργιο Νισταζάκη μόνιμο τεχνικό υπάλληλο του κλάδου 
ΠΕ/Πολ. Μηχ/κών με βαθμό Γεν. Διευθυντή. 

2. Θεόδωρο Ρετζεπέρη προϊστάμενο του Γ ραφείου Νο¬ 
μικού Συμβούλου της Γ.Γ.Δ.Ε. του Υ.ΠΕ.ΧΩ.Δ.Ε., με ανα¬ 
πληρωτή τον Χαρλάφτη Ανδρέα πάρεδρο του ιδίου Γ ρα¬ 
φείου. 

3. Ιουλία Τσάτσου μόνιμο τεχνικό υπάλληλο του κλάδου 
ΠΕ/Πολ. Μηχ/κώντης Γ.Γ.Δ.Ε. του Υ.ΠΕ.ΧΩ.Δ.Ε. με βαθ¬ 
μό Διευθυντή, με αναπληρωτή τον Κων/νο Δεσύπρη μόνι- 

μο τεχνικό υπάλληλο του κλάδου ΠΕ/Τοπ. Μηχ/κών με 
βαθμό Διευθυντή. 

4. Γρηγόρη Βανδώρο μόνιμο τεχνικό υπάλληλο της του 
κλάδου ΠΕ/Πολ. Μηχ/κών της Γ.Γ.Δ.Ε. του Υ.ΠΕ.ΧΩ.Δ.Ε. 
με βαθμό Διευθυντή, με αναπληρωτή τον Δημήτριο Πα- 
παγεωργίου μόνιμο τεχνικό υπάλληλο του κλάδου 
ΠΕ/Πολ. Μηχ/κών, με βαθμό Διευθυντή. 

5. Γρηγόρη Δρέττα, εκπρόσωπο του ΤΕΕ με αναπληρω¬ 
τή τον Χρήστο Άζα. 

6. Κων/νο Κουβαρά, εκπρόσωπο των Πανελληνίων 
Επαγγελματικών Εργοληπτικών Ενώσεων με αναπληρω¬ 
τή τον Γεώργιο Συριακό. 

7. Ιωάννη Παπαϊωάννου, εκπρόσωπο των Πανελληνίων 
Επαγγελματικών Εργοληπτικών Ενώσεων, με αναπληρω¬ 
τή τον Αναστάσιο Κουμπλή. 

Γραμματέα του Δευτεροβάθμιου Πεθαρχικού Συμβου¬ 
λίου, ορίζουμε την υπάλληλο της Γενικής Γραμματείας 
Δημοσίων Έργων του κλάδου ΠΕΔ/κού - Οικ/κού με βαθ¬ 
μό Β'του Υ.ΠΕ.ΧΩ.Δ.Ε. την Αλεξάνδρα Παπαθανασίου, με 
αναπληρώτρια την Μαρία Δρίβα, μόνιμο υπάλληλο της 
Γενικής Γραμματείας Δη μοσίων Έργων το υ κλάδο υ Π Ε με 
βαθμό Β'του Υ.ΠΕ.ΧΩ.Δ.Ε. 

Η θητεία των ανωτέρω μελών λήγει στις 31 Δεκεμβρίου 
2002 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 2001 

Ο ΥΦΥΠΟΥΡΓΟΣ 

ΑΘ.ΑΛΕΥΡΑΣ 
-♦- 

Αριθ. Δ15/οικ/2730 (5) 

Συγκρότηση του Πρωτοβαθμίου Πειθαρχικού Συμβουλί¬ 
ου Εργοληπτών Δημοσίων Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 
ΕΡΓΩΝ 

Έχοντας υπόψη: 

1. Τις διατάξεις της παρ. 6 του άρθρου 15 του Ν. 
1418/1984 «Δημόσια έργα και ρυθμίσεις συναφών θεμά¬ 
των», όπως προστέθηκε με την παρ. 4 του άρθρου 4 του 
Ν. 2229/1994 «Τροποποίηση και συμπλήρωση του Ν. 
1418/1984 και άλλες διατάξεις». 

2. Τις διατάξεις του άρθρου 7 του Π.Δ. 278/1999 «Άσκη¬ 
ση πειθαρχικού ελέγχου των εργοληπτών επιχειρήσεων 
και των στελεχών τους, συγκρότηση Πειθαρχικών Συμ¬ 
βουλίων στη Γ ενική Γ ραμματεία Δημοσίων Έργων του 
Υ.ΠΕ.ΧΩ.Δ.Ε. (Φ.Ε.Κ. 232/τ. Α'/3.11.1999). 

3. Την αριθ. Δ17α/10/30 Φ.2.2.1 ./23.5.2000 απόφαση 
του Πρωθυπουργού και του Υπουργού Περιβάλλοντος 
Χωροταξίας «Ανάθεση αρμοδιοτήτων Υπουργού Περι¬ 
βάλλοντος Χωροταξίας και Δημοσίων Έργων στον Υφυ¬ 
πουργό Περιβάλλοντος Χωροταξίας και Δημοσίων Έρ¬ 
γων Αθανάσιο Αλευρά (ΦΕΚ664/τ. Β724.5.2000). 

4. Τα έγγραφα αριθ. 51/2.2.2001 του ΤΕΕ, αριθ. 
327/13.2.2001 της ΠΕΔΜΗΕΔΕ, αριθ. 10993/29.1.2001 
του ΣΑΤΕ, αριθ. 671/14.2.2001 της ΠΕΔΜΕΔΕ, αριθ. 
2594/Γ/8.2.2001 του ΣΤΕΗΤ και αριθ. 1206/25.1.2001 της 
ΠΕΣΕΔΕ. 


5. Το γεγονός ότι από την έκδοση της απόφασης αυτής 
προκαλείται δαπάνη το ύψος της οποίας δεν μπορεί να 
προσδιοριστεί σε αυτό το στάδιο, αποφασίζουμε: 

Συγκροτούμε το Πρωτοβάθμιο Πειθαρχικό Συμβούλιο 
Εργοληπτών Δημοσίων Έργων από τους κατωτέρω: 

1. Ιωάννη Λεονταρίτη, μόνιμο τεχνικό υπάλληλο του 
κλάδου ΠΕ/Πολ. Μηχ/κών της Γ.Γ.Δ.Ε. του Υ.ΠΕ.ΧΩ.Δ.Ε. 
με βαθμό Διευθυντή, ως προέδρου, με αναπληρωτή τον 
Αθανάσιο Κωστή μόνιμο τεχνικό υπάλληλο του κλάδου 
ΠΕ/Πολ. Μηχ/κών με βαθμό Διευθυντή. 

2. Καλαφούτη Ελένη μόνιμο τεχνικό υπάλληλο του κλά¬ 
δου ΠΕ/Πολ. Μηχ/κών της Γ.Γ.Δ.Ε. του Υ.ΠΕ.ΧΩ.Δ.Ε. με 
βαθμό Α', με αναπληρώτρια την Εύα Κασάπη - Νικηφορά- 
κη μόνιμο τεχνικό υπάλληλο του κλάδου ΠΕ/Πολ. 
Μηχ/κών με βαθμό Α'. 

3. Πανουτσόπουλο Θεόδωρο μόνιμο τεχνικό υπάλληλο 
του κλάδου ΠΕ/Πολ. Μηχ/κών της Γ.Γ.Δ.Ε. του 
Υ.ΠΕ.ΧΩ.Δ.Ε. με βαθμό Διευθυντή, με αναπληρωτή τον 
Ζήσιμο Καρβούνη μόνιμο τεχνικό υπάλληλο του κλάδου 
ΠΕ / Πολ. Μηχ/κών, με βαθμό Α'. 

4. Τηλιγάδα Ελεήμων μόνιμο τεχνικό υπάλληλο του κλά¬ 
δου ΠΕ/Τοπ. Μηχ/κός της Γ.Γ.Δ.Ε. του Υ.ΠΕ.ΧΩ.Δ.Ε. με 
βαθμό Α', με αναπληρωτή τον Χρήστο Καβαλάρη μόνιμο 
τεχνικό υπάλληλο του κλάδου ΠΕ/Πολ. Μηχ/κών, με βαθ¬ 
μό Α'. 

5. Γεώργιο Καράμπελα, εκπρόσωπο του ΤΕΕ με ανα¬ 
πληρωτή τον Σωτήριο Πέππα. 

6. Γεώργιο Σωτηρόπουλο, εκπρόσωπο των Πανελλη¬ 
νίων Επαγγελματικών Εργοληπτικών Ενώσεων με ανα¬ 
πληρωτή τον Αλέξανδρο Ξενάκη. 

7. Παναγιώτη Τσακαλάκη. εκπρόσωπο των Πανελλη¬ 
νίων Επαγγελματικών Εργοληπτικών Ενώσεων, με ανα¬ 
πληρωτή τον Αναστάσιο Κουτεντάκη. 

Γ ραμματέα του Πρωτοβάθμιου Πεθαρχικού Συμβουλί¬ 
ου, ορίζουμε την υπάλληλο της Γενικής Γ ραμματείας Δη¬ 
μοσίων Έργων του κλάδου ΔΕ με βαθμό Β' του 
Υ.ΠΕ.ΧΩ.Δ.Ε. τη Βασιλικά Παπαλουκά, με αναπληρώτρια 
την Βασιλική Σταμάτη, μόνιμο υπάλληλο της Γενικής 
Γ ραμματείας Δημοσίων Έργων του κλάδου ΔΕ με βαθμό 
Β’του Υ.ΠΕ.ΧΩ.Δ.Ε. 

Η θητεία των ανωτέρω μελών λήγει στις 31 Δεκεμβρίου 
2002 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 2001 

Ο ΥΦΥΠΟΥΡΓΟΣ 

ΑΘ.ΑΛΕΥΡΑΣ 
-♦- 

Αριθ. 11874 (6) 

Καθορισμός όρων αμοιβής και εργασίας των δημοσιο¬ 
γράφων που απασχολούνται σε εκδοτικές επιχειρή¬ 
σεις περιοδικών εντύπων όλης της χώρας 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Α.Ν. 435/1968. 

2. Το γεγονός ότι δεν υπάρχει αντίστοιχη επαγγελματι¬ 
κή οργάνωση των εργοδοτών με αποτέλεσμα να καθίστα¬ 
ται ανέφικτη η σύναψη συλλογικής σύμβασης εργασίας 
για την εν λόγω κατηγορία μισθωτών. 

3. Την από 23.5.2000 Εθνική Γενική Συλλογική Σύμβαση 
Εργασίας ετών 2000 και 2001 (Πράξη κατάθεσης Υπουρ¬ 
γείου Εργασίας 31/23.5.2000). 

4. Το υπόμνημα από 2.2.2001 της Ενώσεως Συντακτών 
Περιοδικού Τύπου. 

5. Τη σχετική γνωμοδότηση του Ανωτάτου Συμβουλίου 
Εργασίας κατά τη συνεδρίασή του στις 9.5.2001. 

6. Το Π.Δ. αριθ. 91/94 (ΦΕΚ 68/Α/6.5.94) «Διορισμός 
Υπουργού και Αναπληρωτή Υπουργού Εθνικής Οικονο¬ 
μίας», αποφασίζουμε: 

Άρθρο Ιο 

Στις διατάξεις της απόφασης αυτής υπάγονται οι δημο¬ 
σιογράφοι που απασχολούνται σε εκδοτικές επιχειρήσεις 
περιοδικών εντύπων όλης της χώρας. 

Περιοδικό κατά την έννοια της παρ. 1 του άρθρου 5του 
Α.Ν. 1092/38, είναι κάθε έντυπο το οποίο εκδίδεται μία φο¬ 
ρά τουλάχιστον ανά τρίμηνο σε τακτικές εκδόσεις και του 
οποίου το εν γένει περιεχόμενο δεν δύναται να προσδώ- 
σει την κατά το άρθρο 4 του ίδιου νόμου έννοια της εφη¬ 
μερίδας. 

Άρθρο 2ο 

Αποδοχές 

α) Βασικοί μισθοί από 1.1.2001: 

Εσωτερικοί δημοσιογράφοι: 200.000 δρχ. 

Εξωτερικοί δημοσιογράφοι: 185.000 δρχ. 

β) Επιδόματα υπολογιζόμενα επί των βασικών μισθών: 

I. Επίδοματριετιών σε ποσοστό 10% για κάθε μίααπότις 
δύο πρώτες και 5% για κάθε μία από τις υπόλοιπες δέκα 
τριετίες. 

II. Επίδομα σπουδών: Στους πτυχιούχους τριτοβάθμιας 
εκπαίδευσης ημεδαπής ή αλλοδαπής χορηγείται για κάθε 
έτος σπουδών επίδομα 5% και μέχρι τέσσερα (4) έτη συ¬ 
νολικά σπουδών. 

III. Επίδομα συνθηκών εργασίας: Σε όσους συντάκτες 
απασχολούνται αποκλειστικά σε ηλεκτρονικές οθόνες 
οπτικής απεικόνισης καταβάλλεται επίδομα 5%. 

IV. Επίδομα οικογενειακό: 

1) Γάμου 10%. Το επίδομα αυτό χορηγείται και στους 
άγαμους γονείς καθώς και στους ευρισκόμενους σε κα¬ 
τάσταση χηρείας ή διαζεύξεως (άρθρο 20 παρ. 2 του Ν. 
1849/89). 

2) Παιδιών σε ποσοστό 5% για το καθένα, το οποίο κα¬ 
ταβάλλεται μέχρι συμπληρώσεωςτου 18ου έτουςτης ηλι¬ 
κίας τους και εφόσον σπουδάζουν παρατείνεται μέχρι συ- 
μπληρώσεως του 24ου έτους της ηλικίας τους. Προκει- 
μένου για παιδιά που χαρακτηρίζονται από αρμόδια 
υγειονομική επιτροπή ως ανίκανα για κάθε εργασία το 
επίδομα αυτό διατηρείται για όσο χρόνο διαρκεί η ανικα¬ 
νότητα αυτή. 

Άρθρο 3ο 

Αναγνώριση υπηρεσίας ή προϋπηρεσίας 

Ως τέτοια αναγνωρίζεται η διανυθείσα με σχέση εξαρ¬ 


τημένης εργασίας ή σύμβαση έργου στο επάγγελμα του 
δημοσιογράφου σε οποιονδήποτε εργοδότη αρκεί τούτο 
να βεβαιώνεται με βεβαίωση προϋπηρεσίας ή από τα 
ασφαλιστικά βιβλιάρια του οικείου ταμείου ασφαλίσεως. 

Ο εργοδότης είναι υποχρεωμένος να λαμβάνει γνώση 
της προϋπηρεσίας του κάθε εργαζόμενου 

Άρθρο 4ο 

Οι προσλαμβανόμενοι για πρώτη φορά σε περιοδικά ως 
συντάκτες, εφόσον δεν έχουν προϋπηρεσία, θα παίρνουν 
ως συμβολικό μισθό μαθητείας το βασικό μισθό για τους 
υπαλλήλους που προβλέπεται από την Εθνική Γ ενική Συλ¬ 
λογική Σύμβαση Εργασίας και θα ασφαλίζονται στο 
ΤΑΙΣΥΤ αμέσως μόλις προσληφθούν. Ο χρόνος μαθητεί¬ 
ας δεν μπορεί σε καμμία περίπτωση να ξεπερνάει τους 
τρεις (3) μήνες, ύστερα από την πάροδο των οποίων θα 
πρέπει να εντάσσονται πλέον στην παραπάνω μισθολογι- 
κή κλίμακα. 

Άρθρο 5ο 
Χρονικά όρια 

α) Οι ώρες εργασίας ανέρχονται στις 40 την εβδομάδα. 

β) Για την αμοιβή της εργασίας καθ’ υπερεργασιακή και 
υπερωριακή απασχόληση, για απασχόληση κατάτην νύκτα 
(22.00 - 06.00) και για απασχόληση κατά τις Κυριακές και με 
νόμο ή με άλλες ρυθμίσεις καθιερωθείσες ημέρες αργίας, 
ισχύουν οι πάγιες ρυθμίσεις του εργατικού δικαίου. 

Σημειώνεται ότι η υπερεργασία καταργείται από 
1/4/2001 με το άρθρο 4του Ν. 2874/2000. 

γ) Ως ημέρες υποχρεωτικής αργίας, καθιερώνονται για 
τους συντάκτες του περιοδικού τύπου, η Καθαρή Δευτέ¬ 
ρα, η 2η ημέρα του Πάσχα, η Μεγάλη Παρασκευή, το Με¬ 
γάλο Σάββατο καθώς και οι γιορτές των Θεοφανείων, της 
25ης Μαρτίου, του Αγίου Πνεύματος, της 28ης Οκτωβρί¬ 
ου και της 26ης Δεκεμβρίου. 

δ) Άδεια αναψυχής: Σύμφωνα με τις διατάξεις του Α.Ν. 
539/45 των Ν. 1346/83 και 549/77 καθώς και των βελτιώ¬ 
σεων που έχουν επέλθει βάσει των μέχρι σήμερα ισχυό- 
ντων Εθνικών Γ ενικών Συλλογικών Συμβάσεων Εργασίας. 

Το επίδομα αδείας καταβάλλεται σύμφωνα με την παρ. 
1β του άρθρου 3 του Ν.4504/66 σε συνδυασμό με τον Ν. 
1346/83 άρθρο 1. 

Συντάκτης που τυχόν αναπληρώνει άλλο συντάκτη κα¬ 
τά την κανονική ετήσια άδειά του, δικαιούται να λάβει 
πρόσθετη αμοιβή, ανάλογη με τις ημέρες αναπληρώσε- 
ως. Η αμοιβή αυτή υπολογίζεται με βάση τις αποδοχές 
του αναπληρούντος, όπως καθορίζονται από την παρού¬ 
σα (βασικός μισθός και επιδόματα). 

Το επίδομα αναπλήρωσης, των συντακτών, οι οποίοι 
βρίσκονται σε κανονική άδεια και το οποίο προβλέπεται 
στην παρούσα, θα καταβάλλεται μόνο για τις ημέρες της 
κανονικής άδειας ανάπαυσης που προβλέπει ο νόμος. 

ε) Άδεια γάμου και γεννήσεως τέκνου, άδεια μητρότη¬ 
τας, άδεια γονική ανατροφής παιδιού, άδεια θηλασμού 
και φροντίδας παιδιού, άδεια φροντίδας υιοθετημένων 
παιδιών, άδεια για ασθένεια εξαρτώμενων μελών, άδεια 
απουσίας για επίσκεψη του σχολείου των παιδιών τους με 
σκοπό την παρακολούθηση της σχολικής τους επίδοσης 
καθώς και άδεια εξετάσεων των σπουδαστών και φοιτη¬ 
τών χορηγούνται σύμφωνα με την ισχύουσα νομοθεσία 

σε συνδυασμό με τις διατάξεις της Εθνικής Γενικής Συλ¬ 
λογικής Σύμβασης Εργασίας και κάθε νόμου ευνοϊκότε¬ 
ρου των προηγούμενων. 

Οι ισχύοντες νόμοι για τα ανωτέρω θέματα είναι: 
1307/83, 1483/84, 1346/83, 2639/98 και 2874/2000. 

στ) Συντάκτης τυχών υποτροφίας εκ μέρους του Κρά¬ 
τους ή ετέρου γνωστού οργανισμού ή ιδρύματος, δικαι¬ 
ούται να απουσιάζει εκ της εργασίας του, θεωρούμενος 
ως τελών εν αδεία άνευ αποδοχών, και επανέρχεται μετά 
το πέρας της υποτροφίας στην εργασία του εφόσον η λό¬ 
γω αυτού απουσία του έγινε με την έγκριση της ΕΣΠΤ και 
διήρκεσε ουχί πλέον του έτους, ο δε εργοδότης προειδο¬ 
ποιήθηκε εγγράφως για την απουσία και την σύμφωνη 
γνώμη της ΕΣΠΤ, έναν τουλάχιστον μήνα πριν. 

Άρθρο 6ο 

Προσαύξηση αμοιβής των μερικώς απασχολουμένων 

Καταβάλλεται σύμφωνα με τη διάταξη του άρθρου 7 
του Ν. 2874/2000 της οποίας το κείμενο έχει ως εξής: 

Στην παράγραφο 7 του άρθρου 2 του Ν. 2639/1998 
(ΦΕΚ 205/Α'), που αντικατέστησε το άρθρο 38 του Ν. 
1892/1990 (ΦΕΚ 101/Ά), προστίθεται εδάφιο ως εξής: 

«Οι αποδοχές των μερικώς απασχολούμενων μισθωτών 
προσαυξάνονται κατά επτάμισι τοις εκατό (7,5%), εφό¬ 
σον αμείβονται με το κατώτατο, κατά τις κείμενες διατά¬ 
ξεις, όριο αποδοχών και το ωράριο απασχόλησής τους εί¬ 
ναι μικρότερο των τεσσάρων (4) ωρώνημερησίως». 

Άρθρο 7ο 

Λοιπά θέματα - Γ ενικά θέματα 

α) Η απασχόληση στα μηχανήματα νέας τεχνολογίας 
δεν είναι υποχρεωτική για τις γυναίκες κατά τη διάρκεια 
της εγκυμοσύνης τους, για όσους έχουν πρόβλημα όρα¬ 
σης και γενικά εφόσον από την απασχόληση αυτή δημι- 
ουργείται οποιοδήποτε πρόβλημα υγείας για τους ερ¬ 
γαζομένους, το οποίο θα διαπιστώνεται από τον αρμό¬ 
διο γιατρό του ΤΑΙΣΥΤ και ένα γιατρό του εργοδότη και 
σε περίπτωση διαφωνίας από Διευθυντή Πανεπιστημια¬ 
κής Κλινικής ή Κλινικής του ΕΣΥ της αντίστοιχης ειδικό¬ 
τητας. 

β) Σε περίπτωση θανάτου του συντάκτη, πριν αυτός συ¬ 
μπληρώσει τις προϋποθέσεις για τη λήψη πλήρους σύ¬ 
νταξης γήρατος, ο επιζών σύζυγος και τα ανήλικα παιδιά 
του δικαιούνται να λάβουν από το έντυπο που εργαζόταν 
τα 40% της αποζημίωσης του Ν. 2112/1920. 

γ) Ο συντάκτης δικαιούται για σοβαρούς λόγους να αρ- 
νηθεί την εκτέλεση δημοσιογραφικής αποστολής σε ζώ¬ 
νες πολεμικών επιχειρήσεων ή εμφυλίου πολέμου, περιο¬ 
χές δοκιμαζόμενες από θεομηνίες, ή περιοχές όπου εν¬ 
δημούν επιδημίες. 

Σε περίπτωση που ο συντάκτης λόγω συμμετοχής του 
σε αποστολή σε μία από τις παραπάνω έχασε τη ζωή του 
ή κατέστη ολικά ανίκανος για εργασία, το περιοδικό είναι 
υποχρεωμένο νατού καταβάλλει, με βάση τις τακτικές μη¬ 
νιαίες αποδοχές του κατά τον χρόνο επελεύσεως του πε¬ 
ριστατικού αποζημίωση ίση με: 

1. Αποδοχές τριών (3) χρόνων, εάν λόγω τούτου κατέ¬ 
στη ολικά ανίκανος για εργασία ανεξάρτητα από την οι¬ 
κογενειακή του κατάσταση ή απεβίωσε και άφησε παιδιά 
που έχουν τις προϋποθέσεις του άρθρου 2 παρ. β εδαφ. 


IV (2) της παρούσας ή προστατευόμενους γονείς. Η απο¬ 
ζημίωση αυτή μειώνεται ανάλογα σε περίπτωση που οι 
ανωτέρω (παιδιά και γονείς) πάψουν να έχουν τις προϋ¬ 
ποθέσεις αυτές. 

2. Αποδοχές ενός (1) χρόνου εάν λόγω τούτου (του 
περιστατικού) απεβίωσε και άφησε σύζυγο. Η αποζη¬ 
μίωση μειώνεται ανάλογα σε περίπτωση διακοπής της 
χηρείας. 

Σε περίπτωση που ο συντάκτης λόγω της συμμετοχής 
του σε αποστολή σε μία από τις παραπάνω περιοχές του 
άρθρου αυτού, κατέστη μερικά ανίκανος για εργασία δι¬ 
καιούται σαν αποζημίωση τις τακτικές μηνιαίες αποδοχές 
του, όπως ανωτέρω προσδιορίζονται, για όσο χρόνο 
διαρκεί η ανικανότητά του για εργασία, χωρίς να υπερ¬ 
βαίνει: 

• τον 1 μήνα για συντάκτες με υπηρεσία στο ίδιο περιο¬ 
δικό μέχρι 4 χρόνια. 

• τους 3 μήνες για συντάκτες με υπηρεσία στο ίδιο πε¬ 
ριοδικό από 4 έως 10 χρόνια. 

• τους 4 μήνες για συντάκτες με υπηρεσία στο ίδιο πε¬ 
ριοδικό από 10 έως 15 χρόνια. 

• τους 12 μήνες για συντάκτες με υπηρεσία στο ίδιο πε¬ 
ριοδικό πέρα από τα 15 χρόνια. 

Η ανωτέρω ανικανότητα για εργασία θα διαπιστώνεται 
από τον γιατρό του ΤΑΙΣΥΤ και από έναν γιατρό που θα 
ορίζει ο εργοδότης στο περιοδικό του οποίου απασχο¬ 
λείται ο συντάκτης. Αν οι δύο αυτοί γιατροί διαφωνήσουν 
θα αποφαίνεται οριστικά ο καθηγητήςτου Πανεπιστημίου 
Αθηνών στην αρμοδιότητα του οποίου υπάγεται η ανικα¬ 
νότητα του συντάκτη. 

Η αποζημίωση των προηγούμενων άρθρων θα κατα¬ 
βάλλεται σε ισόποσες μηνιαίες δόσεις, ισάριθμες με 
τους μήνες αποζημιώσεως, και είναι άσχετη προς κάθε 
άλλη συναφή υποχρέωση της εφημερίδας απέναντι στο 
συντάκτη ή τους κληρονόμους του, δεν συμψηφίζεται δε 
με τα ποσά τα οποία αυτός ή οι κληρονόμοι του θα πά¬ 
ρουν συνεπεία υποχρεωτικής από το νόμο ασφαλίσεώς 
του. 

Το περιοδικό απαλλάσσεται των ανωτέρω υποχρεώσε¬ 
ων εφόσον ασφαλίσει τον συντάκτη σε ασφαλιστική εται¬ 
ρεία της εκλογής της και για ποσό ίσο με την προβλεπό- 
μενη αποζημίωση. 

δ) Εκτός έδρας: Οι συντάκτες που αποστέλλονται εκτός 
έδρας πρόσκαιρα για εκτέλεση εργασίας, καταβάλλεται 
πλην των οδοιπορικών εξόδων και πρόσθετη αποζημίωση 
σύμφωνα με την υπ’ αριθ. 21091/46 απόφαση των Υπουρ¬ 
γών Οικονομικών και Εργασίας που έχει ως εξής: 

«Αποζημίωση για κάθε διανυκτέρευση εκτός έδρας ίση 
με το 1/25 του εκάστοτε μηνιαίου μισθού. Σε περίπτωση 
που παρέχεται από τον εργοδότη τροφή και κατοικία κα¬ 
ταβάλλεται μόνο το 1/4 της αποζημίωσης αυτής. Εάν πα¬ 
ρέχεται μόνο τροφή καταβάλλεται το 1/2 αυτής και εάν 
παρέχεται μόνο κατοικία καταβάλλονται τα 4/5 της απο¬ 
ζημίωσης αυτής. 

Άρθρο 8ο 

Τυχόν ανώτερες από την απόφαση αυτή καθοριζόμενες 
αποδοχές που προβλέπονται από νόμο, διατάγματα, 
υπουργικές αποφάσεις, Σ.Σ.Ε., Δ.Α., εσωτερικούς κανονι¬ 
σμούς, έθιμα ή από ατομικές συμβάσεις εργασίας καθώς 

και παροχές εξ’ ελευθεριότητας δεν θίγονται από τις δια¬ 
τάξεις της απόφασης αυτής. 

Άρθρο 9ο 

Η ισχύς της παρούσας αρχίζει από 1.1.2001. 

Άρθρο 10ο 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Άρθρο 11ο 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ- ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΝΑΣΤΑΣΙΟΣ ΓΙΑΝΝΙΤΣΗΣ 
-♦- 

Αριθ. 7002/2/132 (7) 

Καθορισμός του αριθμού των προσλαμβανόμενων 
Συνοριακών Φυλάκων από κάθε Νομό. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 3 παρ. 1 του Ν.2622/1998 
«Υπηρεσίες Συνοριακής Φύλαξης - Δήλο) ση περιουσια¬ 
κής κατάστασης αστυνομικών και άλλες διατάξεις» (Α’- 
138), όπως τροποποιήθηκε με το άρθρο 1 παρ. 2 του 
Ν.2838/2000 (Α’-179). 

2. Τις διατάξεις του άρθρου 28 παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α’- 41). 


3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α’- 137), το οποίο 
προστέθηκε με το άρθρο 27 του Ν.2081/1992 (Α’-154) και 
αντικαταστάθηκε με το άρθρο 1 του Ν.2469/1997 (Α’-38). 

4 Το γεγονός ότι από τις διατάξεις της παρούσας από¬ 
φασης δεν προκαλούνται δαπάνες σε βάρος του κρατι¬ 
κού προϋπολογισμού, αποφασίζουμε: 

Άρθρο 1. 

Καθορισμός αριθμού προσλαμβανομένων Συνοριακών 
Φυλάκων. 

Ο αριθμός των Συνοριακών Φυλάκων που θα προσλη- 
φθούν από καθένα από τους νομούς Θεσσαλονίκης και 
Ιωαννίνων για τη στελέχωση των Υπηρεσιών Συνοριακής 
Φύλαξης που λειτουργούν ή πρόκειται να λειτουργήσουν, 
καθορίζονται ως εξής: 

α. Από το νομό Θεσσαλονίκης τετρακόσιοι πενήντα 
(450), έκτων οποίων τετρακόσιοι πέντε (405) άνδρες και 
σαράντα πέντε (45) γυναίκες. 

β. Από το νομό Ιωαννίνων και κατά προτίμηση από τα δη¬ 
μοτικά διαμερίσματα Καστανής, Αγίας Μαρίνης, Κερασό- 
βου, Κτισμάτων, Περιστεριού, Στρατινίτσης και Χαραυ¬ 
γής του δήμου Δελβινακίου και την κοινότητα Λάβδανη 
τριάντα πέντε (35), έκτων οποίων τριάντα ένα (31) άνδρες 
και τέσσερις (4) γυναίκες. 

Άρθρο 2 

Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάΐου 2001 

Ο ΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




